หุ้นสหรัฐปิดบวก/น้ำมันลง/ทองร่วงแรง
ดาวโจนส์ปิดบวก 59.71 จุด  น้ำมันลง 14 เซนต์ ทองร่วงแรง 33.90 ดอลล่าร์
29 ต.ค. 2565

ดาวโจนส์ปิดบวก 59.71 จุด  น้ำมันลง 14 เซนต์ ทองร่วงแรง 33.90 ดอลล่าร์ 
ดัชนีเฉลี่ยอุตสาหกรรมดาวโจนส์ปิดที่ 19,852.24 จุด เพิ่มขึ้น 59.71 จุด หรือ +0.30% ดัชนีแนสแดค ปิดที่ 5,456.85 จุด เพิ่มขึ้น 20.18 จุด หรือ +0.37% ดัชนี เอสแอนด์พี 500 ปิดที่ 2,262.03 จุด เพิ่มขึ้น 8.75 จุด หรือ +0.39%
ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (15 ธ.ค.) โดยดาวโจนส์เคลื่อนตัวเข้าใกล้แนวต้านที่ระดับ 20,000 จุด หลังจากสหรัฐเปิดเผยข้อมูลเศรษฐกิจที่แข็งแกร่ง ซึ่งรวมถึงจำนวนผู้ขอรับสวัสดิการว่างงานที่ปรับตัวลงมากกว่าที่คาดการณ์ไว้ในสัปดาห์ที่แล้ว และดัชนีความเชื่อมั่นกลุ่มผู้สร้างบ้านที่พุ่งขึ้นสูงสุดในรอบกว่า 11 ปี นอกจากนี้ ตลาดยังได้รับปัจจัยหนุนจากการที่นักลงทุนเริ่มซึมซับข่าวการปรับขึ้นอัตราดอกเบี้ยของธนาคารกลางสหรัฐ (เฟด)
สัญญาน้ำมันดิบเวสต์เทกซัส อินเตอร์มีเดียต หรือ ไลต์สวีตครูด งวดส่งมอบเดือนมกราคม ลดลง 14 เซนต์ ปิดที่ 50.90 ดอลลาร์ต่อบาร์เรล ส่วนเบรนต์ทะเลเหนือลอนดอน งวดส่งมอบเดือนกุมภาพันธ์ เพิ่มขึ้น 12 เซนต์ ปิดที่ 54.02 ดอลลาร์ต่อบาร์เรล
ทองคำตลาดโคเม็กซ์ ลดลง 33.90 ดอลลาร์ ปิดที่ 1,129.80 ดอลลาร์